કુદરતી આપત્તિમાં ખેડૂતોને ખેત પાકમાં નુકશાન થતા કેન્દ્ર સરકાર દ્વારા ખેડૂતોના હિતમાં કેન્દ્ર સરકાર દ્વારા પ્રધાન મંત્રી ફસલ વીમા યોજના ચાલુ કરવામાં આવી છે ત્યારે સાબરકાંઠા જિલ્લાના ખેડૂતો ખરીફ ઋતુમાં બેંક ધિરાણ મેળવ્યુ હોય તો પાક વીમો લેવો ફરજીયાત છે ત્યારે ખેડૂતો પાક વીમો લે તેવી તાકીદ કૃષિ વિભાગ દ્વારા કરવામાં આવી છે.આ અંગેની વિગત એવી છે કે સાબરકાંઠા જિલ્લામાં ખરીફ ઋતુ દરમિયાન ખેડૂતોએ પીયત ડાંગર, પીયત કપાસ, મકાઇ, મગફળી, દીવેલા, અડદ, તુવેરનું વાવેતર કરવામાં આવ્યુ છે ત્યારે કુદરતી આપત્તિમાં ખેત પાકમાં થતા નુકશાનને પહોંચી વળવા માટે કેન્દ્ર સરકાર દ્વારા પ્રધાન મંત્રી ફસલ વીમા યોજનાનો લાભ લે તે માટે ખરીફ પાકનો વીમો લેવા માટે ખેડૂત પોર્ટલ ખુલ્લુ મુકાયુ છે.